ബ്രയാൻ ആർ. മർഫി

ബ്രയാൻ ആർ. മർഫി ഒരു അമേരിക്കൻ വൈറോളജിസ്റ്റും നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷസ് ഡസീസ് എന്ന സ്ഥാപനത്തിലെ പകർച്ചവ്യാധി വിഭാഗം ലാബറട്ടറിയുടെ മുൻ സഹ മേധാവിയുമാണ്.

 വിദ്യാഭ്യാസവും ഔദ്യോഗികജീവിതവും 
ബ്രയാൻ മർഫി 1942 ൽ ജനിച്ചു. 1964 ൽ വെസ്‌ലിയൻ യൂണിവേഴ്‌സിറ്റിയിൽ നിന്ന് ബി.എസ്. ബിരുദം നേടി. ശേഷം വൈദ്യശാസ്ത്ര പരിശീലനത്തിന് പോയ അദ്ദേഹം 1969 ൽ യൂണിവേഴ്സിറ്റി ഓഫ് റോച്ചസ്റ്റർ മെഡിക്കൽ സ്‌കൂളിൽനിന്ന് എം.ഡി. ബിരുദവും തൊട്ടടുത്ത വർഷം സ്റ്റാൻഫോർഡ് യൂണിവേഴ്‌സിറ്റി ഹോസ്പിറ്റലിൽനിന്ന് ഇന്റേൺഷിപ്പും നേടി. 1970 ൽ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലേയ്ക്ക് മാറിയ അദ്ദേഹം നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷസ് ഡിസീസിനു കീഴിൽത്തന്നെയുള്ള പകർച്ചവ്യാധി സംബന്ധമായ ലബോറട്ടറിയിൽ ഒരു റിസർച്ച് അസോസിയേറ്റായി.  1983-ൽ ലബോറട്ടറി ഓഫ് ഇൻഫെക്ഷസ് ഡിസീസിൽ ശ്വസനേന്ദ്രിയ സംബന്ധമായ വൈറസ് വിഭാഗത്തിന്റെ തലവനായി അദ്ദേഹത്തിന് സ്ഥാനക്കയറ്റം ലഭിച്ചു. 2001 ൽ റോബർട്ട് എച്ച്. പർസലിനൊപ്പം പകർച്ചവ്യാധി സംബന്ധമായ ലബോറട്ടറിയുടെ സഹമേധാവിയായി. 2010 ൽ നാഷണൽ ഇൻസ്റ്റിറ്റ്യൂട്ട്സ് ഓഫ് ഹെൽത്തിൽ നിന്ന് വിരമിച്ചു.

 ഗവേഷണം 
ബ്രയാൻ മർഫിയുടെ ഗവേഷണം വിവിധ വൈറസുകൾക്കുള്ള വാക്സിൻ വികസനത്തിൽ ശ്രദ്ധ കേന്ദ്രീകരിച്ചു. പ്രത്യേകിച്ച് റെസ്പിറേറ്ററി സിൻസിറ്റിയൽ വൈറസ്, പാരഇൻ‌ഫ്ലുവൻസ വൈറസ്, ഇൻഫ്ലുവൻസ വൈറസ്, ഡെങ്കി വൈറസ്, വെസ്റ്റ് നൈൽ വൈറസ് എന്നിവയ്‌ക്കെതിരായ വാക്സിനുകൾ വികസിപ്പിക്കുന്നതിന്റെ പേരിലാണ് അദ്ദേഹത്തിന്റെ ഗ്രൂപ്പ് അറിയപ്പെടുന്നത്.

 അവലംബം